
KOEBOERAN MOESLIM. Dina rohangan ,,Gado-gado-Pers" dina A. M. noe ajeuna 
dimoeat hidji kadjadian anoe katjida ngagoejoerkeunana djeung 
nagiwoerkeunana di wewengkon gemeente Batawi, lantaran hidji pakoeboeran 
Moeslim pikeun oemoem (di Kawi-Kawi) noe diajakeun koe gemeente legana d 
baoe teu aja bema karama ka ahli-ahlina geus dibongkaran koe pagawena anoe 
lobana mangpirang-pirang. Tina perkara ieu masalah perjoga pisan Al-Moe'min 
nembongkeun timbanganana tina djihat agama, sarta anoe dipake patokan nja 
eta pamendakna saehoena ieu s. kabar (M. a.) Dimana gemeente geus 
nangtoekeun hidji tempat pikeun koeboeran, tjek dina hoekoem Islam mah eta 
tanah teh tenmeunang pisan digoenakeun pikeun kaperloean sedjen, tapi 
hoesoes pikeun koeboeran bae. leu teh geus ditetepkeun koe kaol para Oelama 
anoe djaloemhoer sarta kieu pisoendaeunana: „Geus didjentrekeun koe para 
Oelama jen teu dialap manfa'atna pakoeboeran noegeus diparantikeun atawa 
diwakapkeun mah, anging woengkoel pikeun ngoeboer bae". Dimana koeboeran 
anoe saroepa kieu geus pinoeh, sarta teu meunang deui tanah anoe sedjen, 
moenggoeh dina Islam noeroetkeun dawoeh Nabi aja kalonggaran geusan 
ngabongkar eta koeboeran, dimana geus sidik katangen jen anoe dikoeboer teh 
geus antjoer djadi taneuh. Kieu pisoendaeunana dawoehan Panoetan oerang teh: 
„Teu wenang noegaran koeboeran batoer, anging lamoen geus katangen jen 
majitna geus awor kabeh djadi taneuh". Koe ieu hadis geus terang tetela pisan 
jen dilarang noegar koeboeran di tanah wakap teh, anging lamoen geus antjoer 
tea, sarta rek dipake deui ngoeboer noelian. Moenggoeh dina hoekoem Islam 
sakoemaha anoe enggeus ditjaritakeun di loehoer katjida dilarangna tanah anoe 
enggeus diantjokeun pikeun koeboeran dialap hasilna; sanadjan dipelakan 
kakajon anoe teu aja manfa'atna oge hoekoemna teh bid'ah djeung haram bae, 
sarta wadjib eta kakajon teh digempoerna. Ngan dina tanah milik, teu aja 


larangan kitoe teh, asal oelah matak djadi waloerat ka majitna bae. Dalil anoe 
netepkeun kana ieu larangan kieu pihartieunana: „Melak kakaian djeung 
ngajakeun kekebonan djeroeuir wates pakoeboeran, eta bid'ah haram; wadjib 
diraboetan sanadjan geus adjoer oge eusina. Tapi ari koeboeran dina tanah milik 
mah teu aja halanganana asal oelah djadi madorot ka majitna. Demi kana 


koeboeran tea geus diwangsitkeun koe Panoetan oerang sarerea jen koedoe 
hade tatakarama koedoe hormat soemawonna ari ka pakoeboeran para anbija, 
para aolia dj. solihin-solihin salianna mah. Mantenna geus ngadawoehkeun anoe 
kieu pioenieunana ,,Soempah, djelema anoe ngadioekan roehak antel kana 
koelitna, eta leuwih hade tibatan ngadioekan koeboeran". Koe ieu hadis tetela 
pisan jen koedoe hormat tilawatna, Kadjaba ti sabab2 anoe enggeus kaseboet di 
loehoer anoe nerangkeun jen oelah gana2 ngaroeksak koeboeran lamoen teu aja 
lantaranana anoe sah, aja deui hidji kawenangan anoe koe bagian panggedena ti 
kaom Moeslim geus ka 


tjida did'awamkeunana djarah ka pakoeboeran teh. Tina perkara ieu lain bae 
noeroetkeun adat istiadat karoehoen oerang ti babaheula, tapi oge aja 
tjoektjroekanana tina hadis anoe kieu oenina: ,,Dawoehan Kdj. Rosoeloelloh s. a. 
w.: Kami teh bareto geus njaram djarah ka astana: geus kitoe Moehammad 
diidinan koe Pangeran sew. djarah ka koeboeran iboena: atoeh maraneh oge pek 
bae djararah teh, sabab pameta kitoe tehmatakeling kaacherat." Demi adat 
istiadat anoe geus djadi koelit djadi daging di bagian kaom Moeslim tea lain bae 
djarah ka koeboeran para loeloehoer2 tapi oge ngadjarahan pakoeboeran 
karoehoen - karoehoenna. Waktoena anoe sok dipake djarah teh geus ngabakoe 
pisannja eta dina lebaran Idilfitri, lebaran Idiladha, dina boelan Moeloed, dina poe 
Djoema'ah djeung dina waktoe? kesempetan lian ti eta. Ngan bae sadjeroning 
djarah teh koedoe didjaga pisan oelah nepi ka ngaroeksak patekadan, tjara 
menta2 ka ahli koeboer, sabab ari menta mah teu aja lian anging ti koedoe ka 
Pangeran s. w. 


VOLONTAIR AMBACHTS-LEERGANG TJIANDJOER. Wd. Boepati Tjiandjoer maparin 
terang ka sakoer anoe boga kapentingan jen ti semet poe ieu nepi ka tanggal 15 
boelan Juli 1939 aja kasempetan, geusan ngalamar pagawean VOLONTAIR 
PIGOEROEEUN di Regentschaps Ambachtsleergang Tjiandjoer. Demi sarat- 
saratna: le. koedoe meunang diploma ti sakola Ambacht goebernemen, 
gemeente atawa regentschap; 2e. oemoerna oelah koerang ti 18 taoen; 3e. geus 
migawe practijk sakoerang-koerangna 2 taoen. Soerat2 panglamar (henteu dina 
zegel) dibarengan koe diploma djeung verklaring2 anoe sedjen koedoe 
disanggakeun ka kantor „Secretariaat R. R." Tjiandjoer. Tjiandjoer, 19 Juni 1939. 
wd. Boepati Tjiandjoer, E. SOMAWIRJA. 


24 Juni 1939 th. ka VIII. 
AL-MOE'MIN No. 24. 
pagina 2 


Noeroetkeun tjoektjroekan sakoemaha anoe geus kaseboet di loehoer tetela 
pisan jen: 1e. teu meunang pisan ngaroeksak koeboeran sanadjan geus djadi 
taneuh lamoen teu karana sabab anoe sah anging ti di tanah milik, 2e koedoe 
hormat tilawat ka pakoeboeran, 3e. leuwih sampoerna eta koeboeran tetep 
diajakeun ngingetkeun kana adat istiadat tea kadjaba ti lamoen geus euweuh 
ahlina, geus teu aja anoe malihara eta pakoeboeran djeung majitna antjoer djadi 
taneuh tea. Tangtoengan „Al-Moe'min" kana bongkaran koeboeran Kawi-Kawi di 


gemeente Batawi pohara pisan ngahandjakalkeunana sabab anoe dipake alesan 
lain bae ngalanggar kana verordeningna tapi kasalahanana pamarentah 
gemeente sorangan, nja eta njieun koeboeran pikeun oemoem dina tanah hak 
batoer, lain hak gemeente. Dina palebah dieu oetamana pisan gemeente teh 
koedoe meuli baeeta tanah sarta dimana pamentana noerek ngadjoeal tea loear 
biasa mahalna koedoe meredih kana poetoesanana (maatregel) pamarentah 
agoeng. Dimana ieu tarekah teu bisa hasil, kakara babadamian djeung ahli- 
ahlina di eta koeboeran Kawi-Kawi koemaha piakaleunana sangkan tinemoe 
reudjeung kaberesan. Oepama diatoer tjara kieu mah moal salah deui 
pagoedjroedan djeung pagoejoeran anoe ajeuna kadjadian teh bisa kadjaga ti 
anggalna. 


„Raksa Mitra Poetra Pangoeroes ieu roemah pertoeloengan ngaraos 
kaperloeanana kanggo ngemoetan ka sadajana para dermawan, jen ieu badan 
teh salamina perjogi nampi hadiah pikeun waragad malihara anoe rara masakat. 
Soemangga diantos ! Kalajan asmana Pangoeroes, Wira Sendjaja Voorzitter. 


L. S. Naha para djoeragan istri pameget parantos oeninga sareng parantos 
langganan 2 serat kabar noe populair di Priangan-Wetan? ?? 


Oepami teu atjan enggal ngalanggan sareng ngintoenan artos ti pajoen kaadres 
di loehoer 


TAWEKAL (basa Malajoe) perboelan f 0,60. TOEMBAL (basa Soenda) perboelan f 
0,60 kanggo di Indonesia. 


WALONAN. Samboengan A.M. no. 23. f. Istri ditolak rodja'i, nembe 2 sasih ditolak 
deui, kantenan tolak noe kadoea ogedjadi; ari tiddahna ngitoeng tina tolak I. 


Nasna tina 2 go & vile: A) 1 4) de Go — Talak teh ragrag pikeun noe lain ditolak 
bain, sanadjan tolak rodjai anoe tatjan beak tiddahna. Noe matak kitoe tolak 
rodjai' mah aja dina hoekoem pamadjikan keneh. Kaoengel dina Y katja dari 
dan tak ole A, land Lamoen ditolak deui memeh diroedjoet, eta tiddahna teu 
ngawitan deui, moenggoeh kaol noe sohih. g. Istri kobla doechoel de des lamoen 
ditinggalkeun maot koe tjarogena. eta boga tiddah, 'iddah wafat nja eta 4 boelan 
10 poe. Lamoen ditolak mah, teu aja 'iddahan. Nasna tina dilah 2 katja 18: w..... 
9 305 305 d 65 98 9 Aka" 


40 3 Slo 


Wadjib 'iddah noe ditinggalkeun maot koe salakina, sanadjan keur di djero tiddah 
rodjai" oge, atawa tatjan diwati doemeh leutik kenehatawa doemeh sabab 
sedjen, sanadjan noe koedoena koe iddah goeroe, ari ditinggal maot mah 
tiddahna teh 4 boelan 10 poe bae. Anoe reuneuh diiwalkeun, ieu mah koe 
ngadjoeroe. h. Istri noe tatjan meudjeuhna boga anak, tapi reuneuh, salakina 
maot eta 'iddahna koe boelan nja eta 4 boelan 10 poe. 


Saperti boedak kakara dikawin 1-2 boelan, wet reuneuh gede, kakara 1 boelan ti 
tas ditolak ngadjoeroe. Eta koengadjoeroena teh teu loebar 'iddahna, koedoe 
noenggoe 3 boelan 10 poe deui. 


Nasna tina dan p. ( 


Boedak leutik dikawinkeun kahidji awewe, pek reuneuh, eta 'iddahna koe boelan, 
lain koe ngadjoeroena. i. Aja noe gagantoengan, ngomong kieu: Lamoen maneh 
ngadjoeroe, ragrag tolak, ari goeroedag ngadjoeroe, wet tiloe. Eta tolakna 
goegoer koe ngadjoeroe anoe mimiti, ari tiddahna beak waktoe reres ngadjoeroe 
anoe kadoea. Waktoe ngadjoeroe katiloe mah teu aja tjaritana. j. Aja noe 
gagantoengan ka bodjona noe keur reuneuh: Lamoen maneh ngadjoeroe awewe, 
ragrag tolak hidji, lamoen lalaki, ragrag doea. 

Eta awewe lamoen ngadjoeroe kembar 1 awewe 1 lalaki tangtoe tolakna goegoer 
tiloeanana. M. a. 


Panoehoen ka anoe nararos ka A. M. ka pajoen noe didamel patarosan teh oelah 
masalah lalamoenan, anoe moal kalakonan, kedah masalah anoe kadjadian 
atanapi djalankeuneun bae, soepaja mangpaatna henteu sahandapeun 
katjapean mikiran piwaloneunana. Redactie. 


PAHLAWAN ISLAM. 


Samboengan A. M. No. 22. SOLAHOEDDIN (SALADIN) DJEUNG RICHARD COEUR 
DE LIEN (HATE-SINGA). Barang boes asoep, gap ki Fakir ngarampa pigeulang 
panangan Kangdjeng Radja sarta sanggeus ngahoeleng sawatara djongdjongan, 
pok njarita ka para opsir: ,,Djisim abdi sanggem ngalandongan Kangdjeng Radja 
doegi ka damangna pisan, namoeng aja panoehoen moegi sadajana oelah aja 
anoe koemawantoen open kana saniskanten paripolah djisim abdi". Para opsir 
taja anoe salasaoeran sakemek, arolohok bae ngembang kadoe bari patingali- 
tingali, tina pada ngaraos ewed pipokeun. Hadena kaboeroe katempas koe noe 
teu damang, sasaoeran bari soantenna kendor: „Seug, geura tjoba pangabisa 
maneh teh! Gantjangna tjarita, prak ki Fakir dadahoet pilandongeun, teuing koe 
apik, djeung rikat deuih. Ari anoe didjieunna dangdaoenan digelang make tjai, 
toeloej diperes didjieun inoeman, sarta satoetasna teroes dileueutkeun ka 
Kangdjeng Radja. Tatjan ge saminggoe antarana ti waktoe ngaleueut eta 
landong, Kangdjeng Radja geus mimiti soeda panjawatna. Pameunteuna anoe 
tadina sepa kawas majit, ajeuna mah getihan deui, kitoe deui tjiri wantji kana 
pipandjangeun keneh joeswa, raj poe — raj poe teh beuki matak reugreng bae. 
Sanggeus sawatara poeti harita andjeunna damang pisan, djagdjag waringkas, 
poelih saperti baheula bihari. „Tjing geura pok maneh njarita, hajang dipoelang 
naon koe kami; entong asa-asa naon bae sakahajang maneh tangtoe koe kami 
ditedoenan!" dawoehan Radja Richard ka ki Fakir, waktoe noe kaseboet pandeuri 


oendjoekan rekmoelang. Fakir: „Noen goesti, abdi goesti teu pisan-pisan 
ngaharep gandjaran ti dampal goesti. Menggah pikeun hidji oerang Islam, 
midamelna kasaean ka noe sanes teh, sanes aja pangarahan malar kenging 
pamoelang tarima. Padamelan andjeunna teu aja sanes, moeng karana Alloh; teu 
aja sanes, noe koe andjeunna dipikarep. lintang ti pangasih sareng koernia 
Goesti Alloh bae". 


Radja Richard: ,,Adoeh, loehoeng temen eta boedi teh. Tapi sanadjan kitoe kami 
koe hajang njaho, saha maneh teh nja ngaran?" „Wasta abdi goesti ...... tembal 
ki Fakir. Radja Richard: „Enja ngaran maneh, saha .... Fakir: „Kapan nja ieu pisan 
noe katelah Saladin, (Solahoeddin) Radja Mesir noe ngereh Palestina sareng 
Djendralna kaoem Moeslimin teh". Radja Richard: „Saladin? Saladin ? Baroek 
andjeun 4 Radja Saladin: „Hih, teu kedah dianggo manah. Sabab kaoela mah 
moengdarma ngalakonan kawadjiban bae, boeboehan kaoela hidji oemmat 
Islam. Agama Islam masihan piwedjang, jen sadaja djelema eta toenggal 
saderek, nja kitoe deui Islam marentahkeun ka oemmatna sangkan daer 
toetoeloeng ka noe sanes dina aja bobor karahajoean, teu pilih boeloe, boh ka 
sobat atanapi ka moesoeh. Agama Islam njegah ka oemmatna, teu kenging 
nempoeh moesoeh anoe noedjoe kadeseh. Eta margina, noe mawi kaoela 
sinareng rerentjangan sami ngeureunan perang, djalaran harita andjeun noedjoe 
teu damang. Koe margi ajeuna andjeun koe pitoeloeng Alloh parantos damang 
deui, teu kinten kaoela ngaraos goeligahna hate, djalaran baris tiasa patepang 
deui ngadoekeun seuseukeut pedang sareng andjeun di medan pangperangan". 
Dina waktoe Radja Richard keur ngahoeleng lantaran pinoeh diroengroem 
koekaewedan, ngamanahan kaloehoengan boedi djeung kasatriaan Islam, 
Kangdj. Radja Saladin djengkar njelendep ti dinja, ngaboedjeng ka pasanggrahan 
balad Islam. Tah ieu teh, lain dongeng pamolahan atawa karangan djidjieunan, 
tapi hidji sadjarah anoe saestoena geus kadjadian. Samborong atoeh, ari kitoe 
mah raratanana, moenasabah Islam djaman baheula mana sakitoe agoengna 
djeung seungitna oge, da kitoe geuning, nadjan ka noedjadi moesoeh oge, teu 
beda djeung kadoeloer sorangan bae. (Al-Islah) .J. 


Hartosna: Saha2 djalma anoe njangka bisa asoep ka sawarga teu kalawan ibadah 
eta djalma ngalamoen, djeung sing saha anoe boga sangka pang bisana djadi 
ahli sawarga teh lantaran koe getol ibadah eta djalma njanjahoanan. Tah koe eta 
tjarios hidji sohabat anoe kaparek pisan ka Rosoeloelloh, oerang ajeuna boga 
kajakinan, jen djalma Moemin, enggoning ngoedag karidoan Alloh s.w. teh, 
wadjib nganggo sjareat anoe berdjalan dina sagara torekat, ti dinja nembe hasil 
hakekat anoe sadjati, njaeta marifat ka Alloh s.w. Para oelama parantos 
ngamisalkeun kieu: 


„Panerangan Hakekat". 


Samboengan A. M. No. 20. Pangandika Sajjidina Ali k. w. Ja ati di dan de op 'a o 
g 4 


De j5 Apa 


Maksadna: Sjareat teh lir saoepama kapal toempakaneun djalma Moe'min 
geusan ngahasilkeun kabagdjaan di acherat, torekat saibarat laoetanana tempat 
sagala roepi kaanehan, ari hakekat nja eta moetiarana. Koemargi eta atoeh moal 
aja anoe tiasa tinekanan hasil eta sosotja anoe sakitoe mahalna toer modelna, 
kadjabi kedah toenggang heula kapal (sjareat) ladjeng djalankeun dina laoetan 
torekat. 


Saoer sapati oeran . 


Vlaan de Sjareat dikoeatan koe hakekat, hakekat katalian koe sjareat. Alhasil 
eta doea roepi sjarat samasakali moal tiasa papisah, lir oepama moal tiasa 
papisahna kalangkang djeung djirimna, dzat djeung sifatna. Nas dan O Tah 
nja kitoe deui torekat sareng hakekat oge moal tiasa kahasil boeahna, anging 
kedah tabah heula dina elmoe2 sjarilah, margi doea-doeana oge tergantoeng 
kana sjareat. Pangandika Abdullah Attoestoeri: ...... CO ) S dan p 


Saha2 anoe asoep kana torekat samemeh tabah dina elmoe sjareat maka eta 
djalma djadi zindik (moenapek). 


24 Juni 1939 th. ka VIII. 
AL-MOE'MIN No. 24. 
pagina 4 


Djalma Moe'min sanadjan sakoemaha loehoer oge martabatna, loehoer 
makomna, sakira-kira nepi kana daradjat walijoelloh, eta sama-sakali teu 
goegoer kawadjibanana migawe ibadah anoe kaoenggel dina Qoerän sareng 
hadis. Saha2 djalma anoe ngakoe jen manehna geus nepi kana martabat wali 
sarta geus oentjoel hakekatna, nepi ka njeboetkeun teuwadjib migawe sjareat 
(solat, zakat, poeasa, enz.), tah noe kitoe roepina dadjal 


(dal dan dja) sasar, njasarkeun, kapir. Kawadjiban migawe ibadah teh teu 
goegoer ka para nabi oge, soemawonna ka anoe daradjatna aja di sahandapeun 
arandjeunna, geuning K. N. Moehamad s.a.w. mah tina getolna ibadah, doemoegi 
ka barareuh dampalna balas dianggo netepan. Alhasil ajeuna oerang sadaja jakin 
jen patekadanana djalma? anoe njeboetkeun teu wadjib solat, poeasa, enz. teh 
eta samata-mata kaloear tina kabodoan, boe 


ahna kasasaran. 


Insja Alloh baris diteraskeun koenerangan Tarekat. 
pa 

A. A. 

LELESON. 


Doenja ibarat sagara, kapal ibadah noe sara,*) kebon ngareakeun soenat, 
sampeureun poe kiamat. — DANGDANGGOELA. 1. Tjek noe ahli ngaradji 
ngabakti, djagat raja ibarat sagara, sagara gede toer djero, djadi sakoer noe 
hiroep, koemalendang di alam lahir, kedah pisan iatna, ngaloen tengah laoet, 
bisi kadoepak koe ombak, tikerebek dina tengahing djaladri, tangtoe raga 
toenggara. 2. Malar raga teu panggih balai, aman pisan enggoning loemampah, 
njorang ombak anoe gede, di oerang kedah gadoeh, hidji kapal anoe sajagi, hal 
kakoeatanana, pikeun nempoeh laoet, sagara ombak-ombakan, lamoen kitoe 
tinemoe djeung moeloes loeis, njorang sagara akbar. 3. Nanging oerang moal 
tetep tjitjing, dina laoet toempak kapal tea, tangtos dina hidji waktos, kapal 
kedah balaboeh, dina tempat noe pandjang ngelir, ngaler-ngidoel noendjangna, 
„Sangkeredong mashoer, palabon nagri acherat, tah di dinja masanggrahan 
noenggoe wantji, mangsa anoe sampoerna. 4. Nanging oerang kedah pisan 
radjin, sanalika dina kapal tea, toentjabtantjeb getol ngebon, sadia pikeun 
sangoe, pibekeleun engke di achir, moengeus tepi ka mangsa, si kapal balaboeh, 
Ibadah noe diwadjibkeun. 


di dinja kari soekana, betah matoeh bari ngoerak-ngarik hasil, beunang kesang 
sorangan. 5. Hiroep langgeng di alam noe ahir, ahir doenja anoe sipat pana, rea 
ketan rea keton, noegrahing Maha Agoeng ngaboektikeun sipat Rohimi, ka 
praMoe min sadaja, soegrining noe noeroet, eta kitoe tjek noe terang, moal lepat 
bakal kaboekti koe „Moe'min" anoe enja ,,imanna". (Wallohoe a'lam). Atm. 


TOETOERAN TASAOEF. 
Samboengan A. M. No. 22. 


Lamoen aja noe naros, ongkoh barang halal, tapi ari didahar make aja matakna, 
ari kahajang teh lamoen geus dihalalkeun mah enggeus bae entong make aja 
mamalana deui, naon sababna noematak aja panjeukseukan keneh bae ti G. 
Alloh teh? Jaktos kitoe ari koe kahajang mah, tapi kersana G. Alloh sok soelaja 
djeung kahajang oerang, oge panjeukseukan Andjeunna lain koe sabab 
ngadaharna kana eta barang halal, tapi koe ngaleuwihan tina mistina, djeung 
koe kasoeoel adabanana di pajoeneun G. Alloh; istoening teu aja kaisin, teu aja 
kakeungkang, barang-dahar mahmah-mihmih di pajoeneun anoe sakitoe 
moerba-wisesana. Tjontona: sok aja kadjadian kieu. Hidji idangan diantjokeun 
keur hidji tamoe, geus disalbakeun, dimanggakeun, jen eta idangan teh halal, 
teu aja naonnaonana, prak eta idangan koe eta tamoe didahar, daharna teu 
djeung tata-krama sakitoe dihareupan koe priboemi, sagala dibeakkeun, 
oemprat - ampret, belegoeg teu aja kaera. Koemaha priboemi terhadep ka eta 
tamoe? Pirakoe teu koekoeloetoes, bisa djadi kapok njoegoehanana oge. Tapi G. 
Alloh mah moal ari nepi kakapok mah maparin ridjki ka djalma anoe koerang tata 


teh. Tjobi oerang mapaj loeloehoer Islam, koemaha arandjeunna terhadep kana 
kasenangan doenja, atanapi kana toetoeangeun? Kangdjeng Nabi s.a.w. 
sajoeswana teu atjan ngaraos wareg, boh koe kadaharan boh koe leueuteun, 
malah seseringna lamboetna kosong doegi ka opat lima dinten: ana bawaning 
lapar digandjel lamboetna koe batoe. Bagenda Aboebakar njaoerkeun kieu 
»Kaoela ti barang asoep Islam teu atjan ngarasa seubeuh dahar, teu atjan 
ngarasa seubeuh nginoem." Bagenda Oemar, dina hidji waktoe ngaraos dahga, 
teroes moendoet tjai, koesohabatna dihatoeranan tjai peresan anggoer dieusian 
korma, barang koe andjeunna eta tjai diantelkeun kana bahamna, andjeunna 
ngagero bari bangoen bendoe. Anoe ngahatoeranan tjai kaget, sarta ngomong: 
„Gamparan koe naon 


noe mawi kitoe, apan eta tjai teh koeabdi diamisan saniskanten?" Saoer Bagenda 
Oemar: „Nja eta noematak kaoela ngagero oge, koe lantaran ieu tjai nja amis, 
nja tiis, nja seungit, emboeng kaoela mah dibere ieu tjai, lantaran ngeunah 
teuing. Tjatjak lamoen teu aja acherat mah, kaoela daek saroea inoeman, saroea 
kadaharan djeung maraneh, tapi koe lantaran aja acherat, rek ngeunah2 di 
doenja teh, sieun matak ngoerangan kangeunahan di acherat." Tah kitoe 
arandjeunna mah kana karaosan doenja teh. Koemaha ari si awam? Tjai anoe 
sakitoe geus tiisna, ngeunahna, koerang ngeunah, tjitjian sirop, koerang 
ngeunah, diboekoeran, koerang ngeunah, diesan, koerang amis, goelaan deui, 
amis teuing, tjaian deui. Tjai tiis dipanaskeun; geus panas ditiiskeun deui; tjai 
tawar dipaitan; geus pait diamisan, nja kitoe bae dina kadaharan, dina 
papakean, dina patempatan, dina sagala roepa kadoenjaan oge, tapi ari kana 
ibadah mah tara daek ngaroegal-rigel, sadaekna, sakasampeurna baekitoe 
kaajaanana si awam. 74 AA 5455 Oerang samboeng deui 4al o 


Pangaweroeh - Kasehatan. 


PANJELANG. Satetela-tetelana dina A.M. noe kamari geus diterangkeun 
kaperloeanana hawa geusan ngambekan pikeun noe hiroep, koedoe beresih 
bjeung koedoe tjoekoep. Koe sabab eta oerang sarerea oelah koerangz ichtiar, 
sangkan sabisa - bisa meunang hawa anoe dikoedoekeun tea. Pibisaeunana hasil 
sakoemaha noe djadi saratna hiroep, teu aja lian anging ti koedoe koe panggawe 
djeung kadaek. Anoe pohara koedoe djadi eling kasarerea teh nja eta dina imah2 
oerang, babakoena noe djadi istri noe katjida koedoe toelatenna teh. Lantaran 
bagian noe panglila-lilana sadjeroning oerang hiroep di doenja tjitjing di djero 
imah, atoeh nja imah pisan anoe koedoe djadi pamaliharaan teh. Imah teh 
salawasna koedoe beresih, oenggal poe koedoe disapoean, oetamana sapoe 
doea kali, isoek djeung sore. Lain sasapoe ngan oekoer soepaja roentahna 
beresih bae, tapi sing beresih pisan, disekaan, kokotor noeselap-selip dipitjeunan 
diberesihan. Saminggoe sakali paloepoehna atawa ploerna koedoe dikosok koe 
lamak baseuh, sangkan kekeboel noe kabawaan ka djero imah, tereh leungitna 
teu koengsi ngabata. Ari di Walanda mah, beberesih kieu teh oenggal poe. 
Imah2 anoe make kolong, kolongna oelah diantep nepi ka ngagoenoeng- 
goenoeng, sabab kotor kolong teh matak 

ngagorengkeun kana hawa pikeun ngambekan, soemawonna lamoen kolong 
dipake parandje hajam atawa embe mah, njoetjoed pisan matak teu sehatna teh. 
Aloesna, kolong teh koedoe dikedoek disapoean saminggoe sakali, sarta lain 
ngan oekoer soepaja beresih di handapna (taneuhna) bae, tapi sarang-sarangna 
oge koedoe beresih pisan. Roentah-roentahna (kokotorna) oelah dipitjeun, tapi 
dikoempoelkeun dina hidji lombang anoe djaoeh ti imah, keur ngagemoek 
pepelakan atawa sawah. Njapoean pakarangan oge oelah didagokeun nepi ka 
roentah majak ngagoenoeng-goenoeng, tapi koedoe oenggal poe, sarta 
kokotorna diteundeun tjara tadi. Anoe kabeneran ngabogaan koelah 
dipakarangan, eta oge oelah koerang2 pamaliharaanana, salawasna koedoe 
beresih, oelah aja roentah atawa djoedjoekoetan, sabab lain bae matak goreng 
kana hawa, tapi deui dipake njajang reungit anoe teu matak sehat. Ajeuna 
koedoe aremoet pisan kana pangsarean oerang, anoe dipake ngagolen sapoe 
sapeuting kira2 8 djam. Hawana di enggon oerang koedoe didjaga pisan soepaja 
oelah hapeuk baoe soepa. Soepaja oelah nepi ka kotor kitoe, atoeh kasoer 
anggel teh koedoe mindeng dipoe, nja kitoe deui simboetna. Oenggal mentas 
sare koedoe diberesihan, diberesan: anggelna djeung simboetna koedoe 
dipanaskeun dina djandela, atawa di loear. Mangkahade simboet tara ngambeu 
tjai, ngambeu panas, sabab lain bae ambeuna anoe koerang sehat, tapi sok 
kaseundeuhan koetoe2 anoe kotor. Katjida pisan salahna lamoen ngagedekeun 
sare nepi ka mantjorong panonpoe, katoeroeg-toeroeg noe djadi papatih goah 
sambewara pisan kana beberesih, samping, simboet di enggon pasolengkrah, 
anggel paboerisat, goegoeling geus teu poegoeh tempatna: imah-imah noe 
pantar kieu mah katjida pisan aebna, sanadjan pribadina beunang dipoepoer 
disipat, biwir pipi dibeureuman nge, tetep lain istri sadjati, tapi ngingoe setan 
salalawasna. Da ari noe aloes mah, bada salat soeboeh teh koedoe toeloej 
beberes koe sorangan, at, noedoeh2 boedjang (batoer). Panto2, djandela, gentak 
boeka-boekakeun, soepaja hawa noe aloes tea asoep ka djero, anoe goreng 
(oeroet make) sina kalaloear. Papakean oerang oge koedoe salawasna beresih, 
oelah nepi ka baoe kesang, atawa noe bodas djadi gading, bakating koe langka 
ngambeu tjai. Sanadjan badjoe haneut (trui) atawa tariko oge, koedoe beresih, 
koedoe mindeng diistrik (diberesihan). Tapi sadjeroning pake beresih teh, 
mangkahade noe diboengkoesna (awak) pinoeh koe daki, atawa di mandina 
ngan oekoer „mandi oraj" teukarana ngaroeroe atawa njaboen, ngan lamo lantis. 
Beberesihna teh sing bener, masing tinemoe saratna, emoetkeun saratna adoes 
djeung woeloe, ngaleungitkeun hadas leutik djeung hadas gede. Oelah, ongkoh 
solat, ongkoh awak baoe, papakean teu sedep kaambeuna, boh koebatoer boh 
koe sorangan: soesoer pa 


soenatan pinoeh koe kokotor tara ngambeu tjai Oepama sarat2 noe kaseboet di 
loehoer tea tigin ditjoemponanana, djigana pikeun noe djadi istri teh, moal pati 


loba kasempetan pikeun oendjoeng-andjang, roeang-rioeng noe teu poegoeh, 
anoe temahna noengtoen kana djoerang masiat komo lamoen ditambahan koe 
ngadjalankeun kawadjiban ngadidik noe djadi poetra mah, beuki teu aja bae 
kalonggaran pikeun oentilang-antjlong teh. Dimana imah2 oerang, kabersekaan 
oerang geus katjoemponan, toeloej adjak tatangga2 papatahan noeroetkeun 
kakoedoeanana tea, sabab koerang sampoerna lamoen ngan beresih djeung 
berseka di imah oerang woengkoel mah, lantaran kahebos koe hawa goreng 
anoe djol ti tatangga tea. Malihara noe djadi boedak, oelah ngan oekoer sina 
seubeuh njatoena bae, tapi pakena, awakna sing beresih noeroetkeun koedoena; 
oelinna oelah sina djarambah, pinoeh koe kokotor, tjampoer djeung noe koerang 
hade atawa noe goreng adat istiadatna. Dina njanjabaan masing ati2 pisan kana 
kekeboel atawa ambeu anoe goreng, koedoe gentak iroeng djeung soengoet 
ditoetoepan koe sapoetangan. Salian ti eta mah, maranahan koe andjeun bae 
geusan kenging hawa sehat teh. W. S. 


ALIP-ALIPAN. 
(Samboengan A.M. no. 16.) 


Dawoehan Al Marhoem sepoeh noekagoengan piwoeroek: A. Koemaha ari ngaran 
perang djeung nafsoe teh? Nja eta kalakoean2 oerang di djero hiroep teh oelah 
noeroetkeun samatamata ngan karep kahajangna hawa nafsoe woengkoel, 
sabab ari nafsoe mah ngan hajang kana kangeunahan djeung kasenangan 
doenja bae. Lamoen ngan noeroetkeun karepna sinafsoe woengkoel, eta teu 
djadi amal ibadah, lantaran atoeh lain abdina Alloh, sarta lain koemawoela ka 
Alloh, tapi koemawoela ka nafsoena (jail) lain karna Alloh (4). Mangka ari ngaran 
ibadah mah pasti koedoe lillahi toedjoeanana teh, da ngan Alloh doenoengan 
noe saestoena wadjib diibadahan teh A 9 39 — AI NI 19 Deui ari napsoe teh 
minangka toetoempakan, pakakas, pakean oerang moenggoehing waktoe 
goemelar di alam doenja kalawan raga (allk). Djadi naf soe teh pilakadar gandek 
pakeeun — parentaheun oerang dina waktoe koemarangkang di alam 
pawenangan bae. Ari anoe dipikarep - dipikahajang teh nja eta sakoer noe 
dipiboetoeh djeung dipikasenang koe si nafsoe pikeun di 


djero goemelar tea bae, nja eta bangsa basarijah (moemkin maudjoed katingali, 
kareungeu, kaangseu, karampa, karasa, kaangen-angen). Eta aja kalana mantak 
manfaat atawa mantak madorot kana dohirijahna at. batinijahna noe 
ngaranapan, kajaning: dahar-leueut, sahwat antawis lalaki dj. awewe, papakean, 
kamegahan enz. Toedjoean nafsoe asal poko hoekoemna kabeh kana 
kawenangan bae, sarta oerang minangkakeun poepoeton (tingali A.M. noe 
parantos). Eta aja waktoena bisa djadi kahadean atawa djadi kagorengan, 
tergantoeng tina molahkeunana kalawan akal panalar, naha kana mantak 
manfaat atawa mantak madorot tea. Nja eta hade atawa goreng soteh 
moenggoehing tjeuk anggapan dohiriahna tjarios sapopoe bae, da ari 
moenggoehing tjeuk toedjoean agama mah, sanadjan noe mantak manfaat tea, 
toeroet nafsoe teh tetep kana kagorengan bae: haram, makroeh, atawa moebah, 
sabab poho kana agama poho ka Pangeran, Kakara djadi sampoerna kahadean 
moen dina prakna milampah eta kahadean kalawan dibenerkeun tasaroefna 


kana piwoeroek sara' agama dina oesoel pikih tasawoefna: djeung teu djadi amal 
ibadah moen dina niatna teu ditoedjoelkeun karana Alloh mah. Komo moen 
diantep-karep sarta ditoeroet saoedjratna bae mah kahajangna sinafsoe teh, teu 
kalawan dipikir-pikir atjan mah koe akal: kitoe teh teu bedadjeung kalakoean 
sato chewan bae, leungit kamanoesaan. Alhasil ngaran perang djeung nafsoe 
teh, nja eta ngalempengkeun memener karep kahajangna hawa nafsoe, kana 
ibadah kalawan metakeun akal pamilih, toemoet sara agama, sarta dina niatna 
ditoedjoelkeun ,,karana koemawoela ka Pangeran". Djadi oendak-oesoekna 
ajeuna oerang damel schema kinten2 kieu: a Djalma satochewan: Tegesna noe 
hiroepna ngan woengkoel ngalakonan noeroetkeun saoedjratna nafsoe bae. 
Djalma bageur ingkar: Noeb. ngalakonan hiroepna noeroetkeun nafsoena, tapi 
kalawan metakeun akal pamilihna, noedjoe kana malar hade dj. manfaat 
dohirijah bae, ngan teu make djalan agama. Djalma Islam: Noe ngalakonan 
hiroepna sakadar noeroetkeun nafsoena, kalawan metakeun akal pamilihna, 
djeung prak lampahna bener ditasaroefkeun toemoet djalan agama Islam. d. 
Djalma Islam moe'min (ahli ibadah): Nja eta djalma Islam noe tigin toemoet 
tapak Roesoel, djeung dina sagala lampahna noe pernah ditoedjoelkeun lillahi, 
kalawan koemawoela ka Pangeran bae. e. Djalmi moe'min takwa: Eta mah teu 
ngalampahkeun kalakoean noelain karana Alloh. Di noe kieu nafsoena teu aja 
lian ngan noedjoe kaAlloh bae. Wallohoe a'lam. Insja Alloh baris disamboeng koe: 
„lraha metakeun perang teh?" Salamna poen Tohir S. a. 


24 Juni 1939 th. ka VIII. 
AL-MOE'MIN No. 24. 
pagina 6 


Gantjanging tjarita, baroedak, sanggeusna tarapti isa tea, si nini mah katjida 
marahmajna, ngan Aboeja djadi samar rasa, balideg, lalieur, ser tiris, ser panas, 
nepi ka sambel medok kostim Aboeja anoe maranti dina piring batoe geus teu 
ditolih, sarta toeloej bae ngagolojoh ka geusan. Kakotjapkeun si nini baroedak, 
sanggeus mireungeuh Aboeja samar koleseh, bet manehna oge djadi samar 
tjagap samar rampa, bari tjelembeng tatanja, njeri naon, njeri naon? Sagala 
dirantjet, sagala ditjagap awak Aboeja teh. Ari koe kitoe tea mah, pirakoe 
oepama teukitoe, lantaran Aboeja djeung ninina teh moesoeh gerot: njaah 
kontra njaah, geugeut kontra geugent, salawasna baloeh-baloeh bae, atawa 
gedeg, teu aja noe eleh, teu aja noe meunang. Sanggeus si nini sagala samar 
tea, kentjling bae indit ooboran ka pipir, tjenah rek dadahoet keur pioebareun. 
Teu koengsi sabaraha djamanna koeroenjoeng asoep deui ka imah, mawa 
hehedjoan saboboko, keur boelar - baloer, oebar - aber tjenah: rek dirieus, rek 
dikoeroesoek djeung rek dipeureut. Demi eusina boboko tea, aja daoen dadap, 
daoen soeliga, katoempang lemah, djeung panglaj sagala, da tjenah bisi Aboeja 
kakeunaan ti tjai ti geusan mandi, tidjalan ti pasampangan. Koe peta si nini kitoe 
teh, kageugeut Aboeja nambahan 200 persen, lantaran tjek djeroan Aboeja, si 
nini teh nini2 sadjati terhadep kasi akina, lain sambarangan, moerag boeloe bitis 
teukarana sabab anoe sjah. „Eni!" tjek Aboeja teh ,,Aboeja ngahormat pisan kana 
taladjak si eni, sarta Aboeja ngahormat deui kana pamanggihna karoehoen, geus 


manggihan roepa2 toembal djeung roepa2 oebar tina warna2 
dangdangdaoenan, beubeutian dj. akar-akaran Ngan bae eni, ari koedoe 
dilelebah mah djeung lobana mani tjara seupaneun, engke lanan nini, oerang 
neangan ichtiar noe sedjen deui, katoeroeg - toeroeg oerang teh kapan 
patoenggon pabrik anoe poerah ngababar „pangaweroeh kasehatan" tada temen 
pada njeungseurikeunana koe anak intjoe. Koe sabab eta, ajeuna mah mending 
ngarajoeda empoelempel, toeblat-tablet bae lanan ka ba. raroedak." 


Sanggeusna sosoroh meunang, legedep bae koe Aboeja digoentaj ka djero 
sangiang tikoro. Geledoeg deui Aboeja ngagoler bari haharegoengan, da awak 
panas tjara beunang ngarerab bae. Si nini ngagebah ka Aboeja bari njentor: „Na 
aja kolot euweuh teuing toetoerkeuneunana, boro bae medok djeung adjengan 
Paririmbon, ari panata tjara noeteu boga Toehan. Babatjaan ka dinjah!!! Dasar 
Aboeja, bet era koe si nini, lain adjrih koe Goesti, bari toeloej istigpar, takbir 
djeung tahmid, sabadana ditema koe roepa2 doela, sakoemaha welingna Koleha 
Paririmbon tea, tapi sakoer noe lindeuk djeung anoe kabedag koe otak Aboeja 
bae, babakoena fatihah. Malah dina palebah „ijjaka nasta'in mah, pohara 
dihoesjoekeunana koeAboeja teh lantaran geus diwangsit tea koe Kolleha, 
madjarkeun teh „moeng ka Goesti koe andjeun abdi njoehoenkeun pitoeloeng 
teh; bari norowetjo hate Aboeja neda dipaparin tjageur. Demi dina palebah 
„ijjaka na'boedoe mah Aboeja teh koeram - kireum rosa, lantaran ngan oekoer 
dina biwir bae,,ka Goesti njalira abdi nja ibadah teh". da ari prakna mah pohara 
soemingkina, lamoen si nini teu ngabogaan tjameti mah pikeun moekoel Aboeja, 
lapoer kadongdora pisan Aboeja teh, ari dina gering mah, make ngadjam keun- 
sia engke mah dimana geus tjageur, rek getol tjara kalangkang adjengan. Ari 
keur boetoeh kontan mah, loemah-lameh pisan kaPangeran teh. Di palebah 
mana koedoe 


asihna ka pantar poelas Aboeja? Ari dina palebah „an'amta", noe kagambar teh 
lain kanimatan langgeng tjara noe geus dikoerniakeun ka para anbia, para aolia 
djeung para solihin, tapi kitoe....... bae, awak sehat, bodjo denok, sawah ledok, 
boentjir leuit, loba doeit, ka hilir ka girang toempak mobil toempang kaki, 
njereboeng ngolomoh lisong. Tamat fatihah disamboeng koe Aboeja teh koe 
falak, da bongan tjek Kolleha Paririmbon, madjar nja ka Goesti, ratoena falak 
koedoe njalindoeng njoehoenkeun ditangtajoengan tina warna2 kagorengan 
djeung kahasoedan. Tammat ieu divervolg deui koe Aboeja teh koe soerat annas, 
lantaran tjek kisahabat medok, koedoe ka Goestina manoesa, radjana manoesa 
djeung Pangeranna manoesa njoehoenkeun panangtajoengan teh tina roepa2 
kagorengan noengantjik dina hate manoesa djeung djin. Ngan sakitoe bae noe 
digoelang-gaper koe Aboeja teh, da noe model tjara Koleha mah teu aja. Tapi nja 
eta ...... baroedak, da noe ngadoe'ana tjoeraling tea, ahli pangarahan, 
kadongdora djeung kateuteuari, atoeh noe disoehoenkeunana oge karasana koe 
Aboeja mah teu kontan, kalah ka panas awak teh ngaderengdeng tjara koeda 
torolong bae, nepi ka tjeksi nini mah, babatjaan Aboeja teh loba poengkal- 
pengkolna. Sampe nanti, baroedak! 


Kadjadian di Nippon - John Buli. Dina A.M. anoe kamari geus ditjaritakeun jen 
antara Nippon atawa Djepang John Bull (siloka keur nagara Inggris) eukeur aja 


papaseaan tina perkara ,lindihan2 nagara deungeun" di kota2 galede di 
Tiongkok. Eta papaseaan teh dina minggoe anoe geus kaliwat lain ngoerangan, 
tapi kalahka beuki hebat malahan oedara di Asia-Wetan katjida kiroehna sarta 
pikahariwangeun pisan. Demi anoe djadi gara-garana ajeuna mah soal lindihan 
di kota Tientsin di Tiongkok Kaler. Di lindihan bogana Inggris aja 4 bangsa 
Tionghoa anoe disangka - sangka koe Djepang jen geus maehan djelema anoe 
pro-Djepang. Noeopat djelema tea koe Djepang dipenta ka Inggris, tapi koe 
Inggris teu dikaboel koe lantaran tatjan njata kasalahanana, tjenah. Ti dinja 
Djepang ngabewarakeun jen lindihan Inggris di Tientsin bakal di-blokkade 
tegesna sakoer djalan2 kaeta tempat bakal didjaga koe soldadoe2 Djepang, 
sarta noeroetkeun bedja2 noepandeuri mah, kawat anoe dipake ngablokkade teh 
make setroem listrik. Bangsa Djepang anoe araja di eta tempat parindah. 
Saenggeus blokkade didjalankeun kadaharan2 di lindihan Inggris nararaek nepi 
ka 50% malah aja noe naek 70% 


mantja nagara. Sakoer djelema anoe aboes atawa kaloear ka lindihan Inggris 
kabeh digaradahan koe soldadoe Djepang. Dina ngadjalankeunana garadahan 
terhadep ka bangsa Inggris mah katjida karerasna, sarta matak ngaroeksak 
kahormatan Inggris. Tjoba baegeura digaradahanana bangsa Inggris mah 
papakean sina tjoetjoel2 sapatoe kaos koedoe dilaanan. Pendekna mah taladjak 
Djepang teh ngarendahkeun kadoedoekan djeung pangaroehna Inggris Koe 
ajana eta kadjadian2 Inggris geus ngasong-ngasongkeun protes, sarta loba 
bedja2 noe noedoehkeun jen pamarentah Inggris keur mikir rek njieun tindakan 
dina lapangan dagang, dimana Djepang noeloejkeun bae blokkade-na. Barang 
gegeden2 Djepang ngadenge eta bedja toeloej harita keneh ngabewarakeun jen 
pamarentah Djepang bakal njieun tindakan anoe leuwih keras oepama Inggris 
ngadjalankeun niatanana. Sadjaba ti eta teh tjaritaan2 gegeden Djepang 
ngarandoeng harti jen pamarentah Nippon bakal neroeskeun blokkade nepi ka 
dikaboelkeun pamentana, sikap Djepang moal dirobah-robah deui. Tindakan 
Djepang di Tientsin teh saenjana mah lain koe tina perkara anoe opat Tionghoa2 
teuing, tapi maksoed Nippon mah leuwih djaoeh nja eta hajang ngaleungitkeun 
pangaroehna hoesoesna Inggris oemoemna oerang Koelon 

dina lapangan dagang ti Asia - Wetan. Djaba ti kitoe teh hajangeun soepaja 
ngadesek Inggris soepaja entong ngabantoe Tiongkok anoe dikapalaan koeSjang 
Kaisjek reudjeuah koe djalan tindakan di Tientsin teh ambeh mangaroehan kana 
babadamian antara Roeslan djeung John Buli anoe ajeuna masih keneh 
berdjalan. Sabab keur Djepang mah weleh matak hariwang bae dimana Inggris 
djeung Roeslan ngahidji. Anoe barabadamian tea. Ti sabarang babadamian 
antara Roeslan djeung Inggris nepi ka ajeuna geus aja kana doea boelanna, tapi 
tatjan aja keneh boeahna bae, kalahka basa doea tiloe minggoe ka toekang mah 


dina telegram2 anoe djolna ti Inggris atawa Prantjis euweuh deui noe 
dibedjakeun teh ngan ,,njoegemakeun, beuki denkeut kana baris woedjoedna. 
Tapi boektina djaoeh pisan tina eta bedja2 teh, komo beuki dieu mah, beuki 
katjiri baekasoesahanana teh. Tjoba kamari ieuna aja telegram ti Londen jen 
Chamberlain loeloegoe pamarentah Inggris di ,,Bale Rahajat" geus nerangkeun 
jen kahesean babadamian teh lain bae tina perkara mere garantie ka nagara 
sakalereun Polen, tapi aja deui doea tiloena pasal anoe tatjan rempoeg. Demi 
telegram ti Meskou — iboe kota Roeslan — ngandoeng harti jen Mollotof 
loeloegoe oeroesan loear nagara Roesian teu daekeun nampa kana „Oesoel 
Inggris-Prantjis Koe lobana oeroeseun keur Inggris dina waktoe ajeuna nja di 
Asia-Wetan, di Palestina, di Eropa-Tengah (koe ajana roepa2 bedja magar 
Djerman ngoempoel-ngoempoelkeun soldadoe di tapel wates Polen) tangtoe bae 
matak djadi leuwih boetoeh ka Roeslan, leu kaajaan koe Roesian anoe tangtoe 
tea bakal dipake hidji kasempetan pikeun ngadesek Inggris soepaja pamentana 
Roesilan dikaboel. Pendekna mah minggoe2 ajeuna keur Inggris lain pikiraneun 
anoe loeloemajanan: nja wajahna bae tjek oerang teh oepama baga kapentingan 
di oenggal djoeroe di sakoeliah doenja mah. MORAWI. 


Moeka „Bale Rahajat". 


Dina poe Kemis tanggal 15 Juni poekoel 9 ,,Bale Rahajat" (Volksraad) Indonesia 
geus diboeka kalawan opisil koeToean Besar Jhr. Mr. A. W. L. Tjarda 


van Starkenborgh Stachouwer. Sakoemaha anoe parantos kaoeninga koe para 
maos, eta badan teh dikokolotanana koeMr. J. A. Jonkman, da pamenta ti pihak 
Indonesia soepaja bangsa Indonesia noedjadina nja eta Kdj. Prof. Dr. H. 
Djajadiningrat teu kaboel koe pamarentah nagri Walanda. Samemeh oerang di 
dien ngadadarkeun noe disabdakeun koe Toean Besar oerang terangkeun heula 
saentik-eutikeun tina kadoedoekanana „Bale Rahajat". leu badan teh ngabogaan 
anggota 61 diantarana hidji djadi kokolotna. Ti noe61 teh bangsa Indonesiana 30 
oerang Walanda 25 ari bangsa Asing sedjen 5. Anggotana teh sawareh dipilih nja 
eta 38 koe Bale2 Kaboepaten djeung gemeente; anoe 29 deui dibenoem 
koepamarentah. Demi koempoelanana dina saban boelan (15) Juni — ahir 
September djeung ti 15 Februari — ahir Maart. Noe dibadamikeun tina oeroesan 
ngolah nagara, tapi tina panggedena poetoesan2 eta badan pamarentah teu 
diwadjibkeun noeroet meunang sakahajangna bae. Koelantaren ngolah nagara 
teh lain loemajan, sarta badan „Bale Rahajat" teh teu bisa oenggal poe dina 
sadjeroning sataoen koempoelan bae nja njieun deui badan noe dingaranan 
College van Gedelegeerden, saolah olah Bale Rahajat sapopoe. Noe djadi 
anggotana sawareh ti anggota Bale Rahajat keneh lobana 15, kagenep belas 
djeung kokolotna. Ari gadjihna anggota Bale Rahajat woengkoel f 150 saboelan 
oepaina ngarangkep djadi anggota College van Gedelegeerden f 750 saboelan. Ti 
antara sabda Toean Besar noepenting teh nja eta kakoerangan doeit 40 malioen 
roepia lobana, koe lantaran ngalobaan parabot perang djeung r. r. d saperti, 
kasehatan, pangadjaran. Tapi noe panglobana mah ngongkosan balatantara aja 
kana ¥2 tina bahroeting njaeta 104 malioen roepia, sedeng bahroeting 
sakabehna 408 malioen. Pikeun ngabajoe katekoran nja koe pamarentah roepa- 
roepa padjeg ditaekkeun saperti padjeg - padjeg kasah, oepah djeung 


paoesahaan galede. Koe eta roepa-roepa panaekan padjeg teh katekoran bisa 
ngoerangan djadi ngan 30 malioen. Djaba ti eta eusina sabda T. B. teh 
nerangkeun tindakan-tindakan pamarentah noe bakal didjalankeun dina taoen 
noe bakal datang. (Morawi). Ngabongkar Koeboeran. Noe ajeuna di kalangan 
Moeslimin Djakatra keur meudjeuhna goejoer teh nja eta tina perkara 
ngabongkaran koeboeran di Kawi-Kawi (Djakatra) koehaminte (gemeente). Demi 
doedoekna perkara kieu: doea atawa tiloe belas taoen ka toekang haminteu 
enggeus njieun tempat koeboeran oemoem di Kawi-Kawi. Harita aja tanah 
bogana N. V. landbouwmij ,,Struiswijk" katjokot + 1⁄2 baoe, koe kakaliroeanana 
haminten. Tah ajeuna eta tanah anoe + AG baoe teh dipenta deui koe noeboga 
hag. 


Koe lantaran tjek loeloegoe haminteuna toean Mr. P. N. Jansen lamoen dibeuli 
eta tanah gede teuing ongkosna, sabab dipenta f 2,50 sameter pasagi 
koe,„Struiswijk" nja sakoer koeboeran2 noeaja di eta tempat teh dibongkaran 
dina djero saboelan kalawan teu make idin heula ti „Bale Haminteu". Reana 
koeboeran di eta tempat aja + 1500. Koe ajana eta kadjadian katjida matak 
ngageundjleungkeunana rahajat Moeslim Djakatra, sarta dina gempoengan „Bale 
Haminteu" taladjak toean Jansen djeung pembantoe-pembantoena (College B. &. 
W. koe golongan bangsa Indonesia babakoena para djoeragan2 M. Tabrani 
djeung M. H. Thamrin ditjela. Malah eta djoeragan2 teh teroes ngasongkeun 
mosie noe ngandoeng njela taladjak haminten, tapi eta mosie teu ditampa eleh 
setem, koe lantaran bangsa Indonesia mah ngan boga 10 korsi. Di dieu pantes 
dipoedji tindakanana djrg. Tabrani, (Directeur-Hoofdredacteur s. k. 
Pemandangan) dina ngabelana koeboeran Moeslim, sarta andjeunna dina s. 
kabarna geus ngadadarkeun tina eta soe'al anoe pandjang lebar sarta njata 
pisan jen kasalahan aja di pihak haminten. Rahajatna Moeslimna oge henteu 
tjitjingeun, roepa2 perkoempoelan ngabangoen hidji komiten goena ngabela tina 
ieu perkara. Eta komiteu dina minggoeanoe kaliwat geus ngajakeun 
gempoengan di Gang Kenari anoe didatangan koe riboean djelema. Oepama 
noeroetkeun bedjana dina „Pem", mah eta gempoengan teh katjida 
»bersemangatna" sarta sakoer anoe ditjaritakeun di dinja ngandoeng maksoed 
njela taladjad haminteu reudjeung menta soepaja wet anoe ngalonggaran ka 
haminteu pikeun ngabongkar koeboeran lamoen geus 10 taoen oemoerna eta 
koeboeran ditjaboet. Dina panoengtoengan gempoengan komiteu ngasongkeun 
mosie anoe ngandoeng maksoed tjara noe kaseboet tjikeneh di loehoer. 
Koemaha tangtoengan „A. M. kana ieu perkara tingali karangan djoeroe-moedi 
dina halaman kahidji (Morawi). Neda rido. Rehna biangna poen bodjo djenengan 
Nji R. Djoepena (Odas) dina dinten Senen 23 Rabtoelahir parantos poepoes di 
Simpangsteeg Bandoeng, lantaran kasawat patoeangan. Ka sadaja ahli A. M. 
disoehoenkeun djijadna pangdoenga sareng aosan Patihah, Koelhoe, Palakbinnas 
sakawasana teras dihadiahkeun ka arwahna poenbiang noe kasebat di loehoer, 
langkoeng noehoen oepami sareng netepan gaib. Sareng poen bapa, poen bodjo 
safamilie moegi pinaringan sabar tawekal sareng roepi2 kawiloedjengan doenja 
acherat. de Sta Wassalam Lg. No. 665. 

Kdj. Boepati Tjiandjoer sagarwa poetra anoe djadi pangarep-ngarep rahajat 
sakaboepaten kana boeroe2 rawoehna, dina poe Kemis + poekoel 1.30 geus 
soemping ka gedong songko. Sawareh-wareheun ti para wargi djeung para 
ponggawa, babakoena drg Patih Tjiandjoer istri pameget, ti poe Rebo keneh 
geus ngabaroedjeng ka Batawi, rek njondongkeun ka Tg. Prioek. Poekoel 12 
tjampleng Kdj. Boepati sagarwa poetra rawoeh ka Poentjak, disarengan koe Kdj. 
Tasik istri pameget sareng doea tiloe oto noe sanesna. Koepel Poentjak koe 
alpoekahna Djrg. Wadana Patjet istri pameget kalawan pangbantoe noe 
sedjenna, dihias anoe netjis pisan, sarta di gigireunana diajakeun balandongan 
keur noe tjaralik dj. gamelan. Lalawoeh leueutan pohara tjoekoepna. Sakoer noe 
karagoengan kasempetan ti sa-Tjiandjoer, istri pameget toengkeb. Sadjalan- 
djalan, soemawonna di kota mah pada masang bandera. Sasoempingna, 
Pangawoelaan sagarwa poetra linggih di tengah2 koepel, toeloei 
diwiloedjeungkeun koe djrg. Wadana Patjet. Sabadana ditema koe Kiai R. H. 
Moebarak, anoe ngedalkeun kaboengahan, moedah-moedahan kasoempingan 
Kdja 


Boepati djadi panjebor ka abdi2 noe sakitoe keur ngoengoenna, keur bingoengna 
djeung sakitoe lajoena. Ti dinja teroes ngadoea anoe katjida pandjangna. Sabada 
ien kawih baroedak awewe sakola Tjipanas dikapalaan koe dag. M. Goeroena 
djeung goeroe bantena. Sarengsena ditema koe deni koe dirg. Poera di Sastra 
djoeroe goeris, djoeroe tembang, ngawiloedjengkeun koe dangding dadakan. 
Sakabeh hoefbah2 diwalon koe Pangawoelaan, sarta ditoengtoengan koe 
njanjian Djoeag Anneke & Batitit. Ti dinja toeloej ngaralevent, sarta teroes 
djengkar ka Tjiandjoer diiring koe pirang2 mobil, wagon djeung oplet. Djelema di 
latar di pandopo djeung di srimanganti geus pinoeh pasedek-sedek. Noe nampi 
di kaboepaten, iboe pangawoelaan, pad. Dirg. Aria istri, Kdj. Mandalawangi istri 
pameget, Kdj. Tjiandjoer pansioen istri pameget, pad Dirg. Patih pansioen 
Soekaboemi sarimbit, dj. wargi2 noe sedjenna sarta diiring koekapalaz istri 
pameget. Sasoempingna di pendopo, memeh lebet ka srimanganti teh disawer 
heula koe djrg. Poera di Sastra tea. Geus kitoe kdj. Boepati sagarwa poeira 
dilinggihkeun di pajoen dina pramadani dirioeng koe piiboean, piramaan 
reudjeung saderek2. Ti dinja toeloej nampi noe moendjoeng, mimiti para istri, 
geus kitoe para pameget. Sanggeus beres noe moendjoeng, panampian toeloej 
lekasan. A. M. sabaladna njembahkeun kawiloedjengan. 


AACT ASETIAN TASIANETA Lebet kana subsidie — verband). LAGERE SCHOOL No. 
BODJONGHERANGWEG 29. TJIANDJOER. 


Ti ajeuna nampi moerid kangge klas 1- klas 7. Awit cursus 1939-1940 
njajagikeun voorklas. Njajagikeun schakelklas kangge moerangkalih ti 
volksscholen. ENGGAL POETRA LEBETKEUNN TI AJEUNA. OELAH ELAT BHJH 
SEEPEUN TEMPAT, KA SAKOLA NOE KAOENGGEL DI LOEBOER. MARGI: GOEROE- 
GOEROENA SADAJANA BEVOEGD. GADOEH ADEGAN SORANGAN ANOE TJEKAP. 
KABERESAN SARENG KASAEAN DI LOEAR SARENG LEBET SAKOLA KENGING 
POEDJAN TI TOEAN INSPECTUUR. SAKOLANA PENDOEDOEK TJIANDJOER. HIDJI 
GARANTIE KANGGE DJOERAGANI BAJARAN TI AWIT F 2,50. 


